title: Nicoya gazaxo
text: Azon Chorotega sane gan yona Nahua/Pipil/Nicarao lospa silukon zo radimifiyir, i gan lospa dere male Soconusco is Cholula vox turestapayana remi lamareem gan El Tajín araya isu Teotihuacán. Moni 400-500 RGJ, ara lospa ke Nahua/Pipil van krimtaki ke Mexika Bira ko gola ke El Tajín is Cerro de las Mesas dilizeyer lize furotaxa male Nicoya di zo katrasiyir. Radimi tena ke Teotihuacán troskadapa moni 650, konakbata lospa va lanyona gola ke Istefa Amerika kereleyed. Toleafa lamasa runta ke yone sane ke Teotihuacán wali 700 is 900 dilizeyer, van tulon Guatemala is Salvadora. Azon bareafa lamara moni 1000-1100 ke ara lospa ke Nahua/Pipil/Nicarao il Olmeca arayaxo is balemdaf rodcekap tusutayas va vo yateyer.